Аналар асыл қазынам
Мақсаты: Балаларға 8 - наурыз халықаралық мейрамы екенің ұғындыра отырып, аналарын ешқашан ренжітпеуге, қолғанат болуға, әрқашан құрметтей білуге тәрбиелеу.
Жүргізуші: Қымбатты балалар, сүйікті апалар, құрметті әріптестер!
Бүгін біз көктемнің алғашқы мерекесі күні әсем залға 8 - наурыз аналар мерекесін тойлауға жиналып отырмыз. Мерекелеріңіз кұтты болсын!
Бала, бала, бала деп,
Түнде шошып оянған
Түн үйқысын төрт бөліп,
Түнде бесік таянған.
Қаймақты сүттей қалқытқан
Суық болса жөргегі
Қорғасындай балқытқан
Айналасына ас қойып,
Өзенді көлдей шалқытқан.
Қолын қатты тигізбей,
Иісін жүпар аңқытқан
Бұл кім?
Балалар: Ана, ана, ана!
Жүргізуші: Құрметті апалар, қадамдарыңа гүл бітсін, сіздерге арналған мерекемізді бастаймыз.
Бүгін наурыздің 8 - і
Сүлулықтың негізі
Әдемі сөз адамның
Анаға айтар лебізі.
Ән: «Апам үшін»
Сайқымазақ: Жан - жағыма қарасам,
                       Қонақтар өте көп екен.
                       Ұлдар да көп, қыздар да көп
                      Апайларда мұнда көп
                      Мен сайқымазақпын,
                      Ақылыма көркім сай.
                      Ұнаймын жұрттың бәріне
                      Үлкенге де, кішіге.
                      Келіп қалдым мен бүгін,
                      Құттықтауға сіздерді.
                     Аналарды, қыздарды
                     Сүйікті әжелерді.
Тәрбиеші: Рахмет, саған Сайқымазақ! Енді біздің балаларымыздың аналарына арнаған тақпақтарын тыңдап көріңіз.
Жүргізуші: Ананың әрбір сөзі жылылыққа толы. Ананың көз нұры, мейірімі тастай мұзды да жібітеді. Сүйікті аналар, сіздерге деген балаларымыздың жылы лебіздерін қабыл алыңыздар.
Тақпақтар:
Ақдана: Ақ анашым, аппағым,
              Өзің жайлы тақпағым,
              Өзің жайлы әнім де,
              Арнадым саған бәрін де.

Еркеназ: Таң қалғандай ғалам
               Кім сұлу адам
Карина: Анам менің сүйіктім
              Тек өзіңе табынам.
Еркемай: Анаң болса қасыңда
               Басқа бақыт не керек?
Санжар:Мен анамды сүйемін
               Құшағына енемін.
Би: «Көбелек»
Жүргізуші: Бүгінгі мереке күні әжелерімізді де мерекелеріңізбен құттықтаймыз. «Қариясы бар үйдің, қазынасы бар» деп бекер айтылмаған. Келесі құттықтауларымыз сіздерге арналады құрметті әжелер.
тақпақтар:
Ақдана: Әже деген көп шығар,
               Әжемдей жоқ шығар.
               Мейірімді бұл кісі,
               Қандай ғажап күлкісі.
Іңкар: Менің әжем мейірбан,
               Мені жақсы көреді.
               Қажетіне жарасам,
               Жас балаша күледі.
Ойын: «Кім тез гүл жинайды?»
Айбибі: Құтты болсын, анашым,
               Құтты болсын мерекең!
Жанерке: Анам менің «Күнім» дейді
               Мен қуансам күлімдейді.
Мерей: Ақ қабақты анашым,
               Күн сәулелі анашым.
                Әлпештеген баласын,
               Айналайын анашым.
Айсұлу: Анамды мен жақсы көрем,
               Айтқан тілін алып жүрем.
               Қасымда анам жүргенде
               Шаттанып ойнап күлем.
Іңкар: Шашымды өріп тараған,
               Қабағыма қараған
               Үлкен кіші демейді,
               Сыйлайды оны бар адам.
Би: «Қуыршақтар»
Сайқымазақ: Өте тамаша екен балалар, балалар. Мен енді басқа балаларға барамын. Мені сендер сияқты басақ да балалар күтіп отыр. Қош сау болыңдар балалар.
Ата - аналарға құттықтау сөз кезегін беру
Тәрбиеші: Сүйкімді ғой балалар
                   Өнерлі ғой баршасы
                   Міне, осындай қойылым
                   Көрсетті «Достық» бақшасы.
Құрметті аналар мен әжелер! Сіздерді «Ақбота» тобының бүлдіршіндері атынан шын жүректен құттықтаймыз. Аяулы аналарымыз, ардақты әжелеріміз, сүйкімді балаларымыз әрқашан аман болсын!

